இந்தியாவில் குறு நிதி தொடர்பான சமூகக் கூட்டத்தில் கிராமப்புற பெண்கள். 
**கிராமப்புற பெண்கள் ( Rural women )** உலகெங்கிலும் உள்ள கிராமப்புற சமூகங்களின் அடிப்படை பகுதியாக கிராமப்புற பெண்கள் உள்ளனர். அவர்கள் கிராமப்புறச் சமுதாயத்தில் ஒரு முக்கிய பங்கை வகிக்கிறார்கள். அவர்கள் கிராமத்தில் பராமரிப்பை வழங்குகிறார்கள். மேலும், வாழ்வாதாரதிற்கான விவசாயம், சிறு வணிகம் மற்றும் பண்ணைக்கு வெளியே வேலை போன்ற பொருளாதார நோக்கங்களிலும் ஈடுபட்டுள்ளனர். உலகின் பெரும்பாலான பகுதிகளில், கிராமப்புறப் பெண்கள் மிகவும் கடினமாக உழைக்கிறார்கள். ஆனால் மிகவும் குறைவாகவே சம்பாதிக்கிறார்கள்.  உலகெங்கிலும் உள்ள கிராமப்புற வளர்ச்சியில் கிராமப்புறப் பெண்கள் முக்கிய பங்கு வகிக்கின்றனர். பொருளாதார அணுகல் மற்றும் வாய்ப்புகள் வழங்கப்படும் போது, உள்கட்டமைப்பு மற்றும் சமூக நல்வாழ்வில் முதலீடு செய்வதன் மூலம் அவர்கள் தங்கள் சமூகங்களை மாற்றுகிறார்கள்.

ஆண்களுக்கு நிகரான நிலத்தின் உரிமையை அவர்களுக்கு வழங்கப்படாததால் பெண்கள் பெரும்பாலும் பாகுபாடுகளுக்கு ஆளாகிறார்கள். சமமற்ற பாலின பாத்திரங்கள் அல்லது பாகுபாடு காரணமாக அவர்கள் சம்பாதிப்பதில் பெரும்பாலானவை நேரடியாக அவர்களின் கட்டுப்பாட்டில் இருப்பதில்லை.

கிராமப்புறப் பெண்களுக்கு அதிகாரம் அளிப்பது என்பது, தனிப்பட்ட பெண்கள் மற்றும் குடும்பங்களின் வறுமையைப் போக்க உதவுவது மட்டுமல்லாமல், கல்வி, வேலைவாய்ப்பு மற்றும் கிராமப்புற வளர்ச்சியின் பிற நன்மைகளுக்கான அணுகலை மாற்றியமைக்க முழு சமூகத்தையும் மேம்படுத்துவதற்கும் உதவும். இதை அங்கீகரிப்பதற்காக, சர்வதேச சமூகம் அடிக்கடி சர்வதேச வளர்ச்சி இலக்குகளை அமைக்கிறது. இது கிராமப்புற பெண்களின் வாழ்க்கையில் முதலீடு மற்றும் தாக்கத்தை கண்காணிக்கிறது. மேலும் ஐக்கிய நாடுகள் சபை கிராமப்புற பெண்களின் சர்வதேச தினத்தை கொண்டாட உதவி செய்கிறது.

வறுமை
-----

கிராமப்புறப் பெண்கள் குறிப்பாக ஏழைகளாகவும் மிகவும் பின்தங்கிய நிலையிலும் உள்ளனர்.  கிராமப்புற மற்றும் நகர்ப்புறங்களில் உள்ள பெண்கள் தங்களின் ஆண்களை விட அதிக வறுமை மற்றும் குறைந்த பொருளாதார வாய்ப்புகளை எதிர்கொள்கின்றனர்.  கடந்த இருபது ஆண்டுகளில் மிகக் கடுமையான வறுமையில் வாழும் கிராமப்புறப் பெண்களின் எண்ணிக்கை சுமார் 50 சதவீதம் உயர்ந்துள்ளது.  கிராமப்புற வறுமையில் உள்ள பெண்கள் தங்கள் ஆண்களின் அதே கடுமையான நிலைமைகளின் கீழ் வாழ்கின்றனர், ஆனால் கூடுதல் கலாச்சார மற்றும் கொள்கை சார்புகளை அனுபவிக்கின்றனர். முறைசாரா மற்றும் அணுகக்கூடிய, முறையான தொழிலாளர் சந்தைகள் இரண்டிலும் இவர்களின் வேலையை குறைத்து மதிப்பிடுகிறது.  2009 உலக ஆய்வு , "பெண்கள் விவசாயம் மற்றும் கிராமப்புற வாழ்வாதாரங்களில் ஊதியம் இல்லாத குடும்ப உழைப்பு, சுதந்திரமான விவசாயிகள் மற்றும் கூலித் தொழிலாளிகள், பெரும்பாலும் நிலம், கடன் மற்றும் பிற உற்பத்திச் சொத்துக்கள் கிடைக்காமல் ஒரு செயலில் பங்கு வகிக்கின்றனர்" என்கிறது. 

கிராமப்புறப் பொருளாதாரத்தில் பெண்களின் பங்களிப்பு பொதுவாகக் குறைத்து மதிப்பிடப்படுகிறது. பெண்கள் விகிதாசாரமற்ற அளவிலான பராமரிப்புப் பணிகளைச் செய்வதால், அது பொருளாதார ரீதியாக உற்பத்தி செய்வதாகக் கருதப்படாததால் பெரும்பாலும் அங்கீகரிக்கப்படாமல் போகிறது.  சில நாடுகளில் கலாச்சார மற்றும் சமூக விதிமுறைகள் பெண்கள் வீட்டிற்கு வெளியே வேலை செய்வதைத் தடுக்கின்றன. மற்ற நாடுகளில், குறிப்பாக ஆப்பிரிக்காவில் உள்ள கிராமப்புற சமூகங்களில், பெண்கள் முக்கிய உணவு உற்பத்தியாளர்களாக வேலை செய்கிறார்கள். வீட்டு உணவு மற்றும் வருமான பாதுகாப்பை மேம்படுத்துகிறார்கள்.   கடுமையான வறுமையில் உள்ள குடும்பங்கள் வீட்டிற்கு உள்ளேயும் வெளியேயும் பெண்களின் வேலையைச் சார்ந்து இருக்கின்றன. இதன் விளைவாக பெண்களுக்கு நீண்ட நாட்கள் மற்றும் கடினமான வேலைகள்  வறுமையின் பெண்ணியமயமாக்கல் என்பது நகர்ப்புற மற்றும் கிராமப்புற அமைப்புகளில் பொருந்தக்கூடிய ஒரு கருத்தாகும்.

### விவசாயத்தை பெண்மயமாக்குதல்

வார்ப்புரு:Excerptவார்ப்புரு:Excerpt

மேற்கோள்கள்
-----------

மேலும் படிக்க
-------------

1. ↑  Kak, Shakti (1994). "Rural Women and Labour Force Participation". *Social Scientist* **22** (3/4): 35–59. doi:10.2307/3517622. பன்னாட்டுத் தர தொடர் எண்:0970-0293. .
2. ↑  "International Day of Rural Women 15 October" (in en). United Nations. .
3. 1 2  Jazaïry, Idriss; Alamgir, Mohiuddin; Panuccio, Theresa (1992). *The State of World Rural Poverty: An Inquiry into Its Causes and Consequences*. New York: University Press. பன்னாட்டுத் தரப்புத்தக எண்:9789290720034.
4. ↑  Haynie, Dana L. and Gorman, Bridget K. 1999. "A Gendered Context of Opportunity: Determinants of Poverty across Urban and Rural Labor Markets" The Sociological Quarterly, Vol. 40, No. 2, pp. 177-197.
5. 1 2 3  World Survey. 2009. "Access to Land, Housing and Other Productive Resources." Chapter 3, pp. 27–40, and Chapter 4, pp. 41-46
6. 1 2 3  UNICEF. 2007. "Equality in Employment," in The State of the World's Children. New York: United Nations Children’s Fund. Chapter 3, pp. 37–49.